**דף עבודה: קטע מתוך יומן דמיוני של פועל במגדל בבל**

יש לנו מגדל וראשו בשמיים. כשמביטים עליו מלמטה הראש מסתחרר, הראייה מתערפלת. מי שנושם את האוויר מלמעלה שוכח מהעולם.

החברים סביבי אומרים בגאווה: "אנחנו מרכז העולם".

רעיון אחד תופס את כולם – כולם מדברים באותה שפה על אותה מטרה – להגיע לשמים, להראות לבורא עולם שגם אנחנו יכולים!

כשלבנה נופלת ונשברת החברים עצובים. לבנה שנשברה אין לה תחליף. כשפועל נופל ומת, תוך שניות עולה פועל אחר במקומו.

חומת העיר סוגרת עלינו מכל עבר. אי אפשר לצאת מהעיר. בראש המגדל יש פקחים שבודקים שכולם נוהגים את אותו מנהג, ומדברים באותו אופן בדיוק. "יותר גבוה, עוד יותר גבוה". הפקחים דואגים שכולנו נעבוד במרץ ונגיע בסוף לעננים.

בסוף היום אנחנו ישנים בשדות – לא בנינו בתים, ואפילו לא בנינו לעצמנו מיטות, כולם עסוקים בבניית המגדל – אנחנו נגיע לשמיים, אנחנו נראה לאלוהים שאנחנו חזקים.

מעובד בהשראת סיפורו של [**דוד מנחם 'מיזם 929**](https://www.929.org.il/page/11/post/352)'.